Vatnshreinsitöflur voru vinsæl gjöf á síðasta ári en ein slík tafla getur breytt fimm lítrum af óhreinu og sýktu vatni í hreint og drykkjarhæft vatn á aðeins nokkrum mínútum . Með kaupum á Sönnum gjöfum sendu Íslendingar rúmlega 6 milljónir slíkar töflur út þangað sem þörfin og neyðin er mest . Matvælaáætlun Sameinuðu þjóðanna ( WFP ) hvetur þjóðir heims til þess að bregðast við útbreiddum matvælaskorti í sunnanverðri Afríku . Í sextán þjóðríkjum í þessum heimshluta búa 45 milljónir manna , einkum konur og börn , við alvarlegan matvælaskort , ýmist vegna þurrka , flóða eða annarra ytri aðstæðna . Alþjóðlegt átak til stuðnings stúlkum á flótta er nýhafið af hálfu samtakanna Save the Children – Barnaheill með tilvísun í Línu langsokk og ber yfirskriftina „ Pippi of Today . “ Á þessu ári eru 75 ár liðin frá því fyrsta bókin um Línu langsokk kom út og af því tilefni taka fjölmörg fyrirtæki hvarvetna í heiminum þátt í átakinu , í samstarfi við Astrid Lindgren Company , og safna fyrir verkefnum Barnaheilla – Save the Children í þágu stúlkna á flótta . Hjálparstarf kirkjunnar fagnar fimmtíu ára starfsafmæli á þessu ári en formleg ákvörðun um hjálparstofnun á vegum íslensku þjóðkirkjunnar var tekin á fundi kirkjuráðs 9. janúar 1970 . Málþing um hjálparstarf í tilefni afmælisins verður haldið á morgun . Þann 18. desember var undirritaður samstarfssamningur milli Sendiráðs Íslands í Lilongwe fyrir hönd íslenskra stjórnvalda og Mannfjöldasjóðs Sameinuðu þjóðanna ( UNFPA ) í Malaví . Samningurinn snýr að þriggja ára verkefni um að efla kyn - og frjósemisheilbrigði og réttindi unglingsstúlkna og kvenna í Mangochi héraði . Guðlaugur Þór Þórðarson utanríkisráðherra og Audrey Azoulay , aðalframkvæmdastjóri Menningarmálastofnunar Sameinuðu þjóðanna UNESCO , undirrituðu í gær , samkomulag um að Þekkingarmiðstöð þróunarsamvinnu starfi undir merkjum UNESCO sem sjálfstæð stofnun . Í dag , á alþjóðlegum degi mannréttinda , heiðra Sameinuðu þjóðirnar ungt fólk með átaki sem hefur yfirskriftina „ Ungt fólk rís upp í þágu mannréttinda . “ António Guterres aðalframkvæmdastjóri Sameinuðu þjóðanna segir í yfirlýsingu að samtökin fagni mikilvægu hlutverki ungs fólks við að gæða mannréttindi nýju lífi . Ofsaveður og skógareldar hröktu að jafnaði rúmlega tuttugu milljónir manna burt af heimilum sínum ár hvert síðastliðinn áratug . Þessi vandi á aðeins eftir að aukast nema því aðeins að þjóðarleiðtogar bregðist skjótt við ógninni sem felst í loftslagsbreytingum , að mati góðgerðarsamtakanna Oxfam . SOS Barnaþorpin á Íslandi hafa sent styrk til ungmennaheimilis samtakanna í Kankan , stærstu borgar Vestur-Afríkuríkisins Gíneu . Styrknum er ætlað að sameina fjölskyldur á nýjan leik en mörg börn í fátækum ríkjum eins og Gíneu alast upp utan fjölskyldunnar vegna örbirgðar . Það sem af er ári hafa rúmlega fimm þúsund manns , þar af 4.500 börn yngri en fimm ára , látið lífið af völdum mislinga í Lýðstjórnarlýðveldinu Kongó . Í austurhluta landsins hefur á árinu geisað ebólufaraldur sem hefur leitt til rúmlega tvö þúsund dauðsfalla og fengið mikla alþjóðlega athygli .